รอย ฮอดจ์สัน

รอย ฮอดจ์สัน (; เกิดเมื่อวันที่ 9 สิงหาคม ค.ศ. 1947  ที่เมืองครอยดอน ประเทศอังกฤษ) เป็นอดีตนักฟุตบอล และเป็นอดีตหัวหน้าผู้ฝึกสอนทีมชาติอังกฤษ ปัจจุบันเป็นผู้จัดการทีมคริสตัลพาเลซในพรีเมียร์ลีก

การเป็นผู้จัดการ
ฮอดจ์สัน เป็นผู้จัดการทีมฟุตบอลที่แตกต่างกัน 16 ทีม ใน 8 ประเทศ ได้ช่วยให้ทีมชาติสวิตเซอร์แลนด์ เข้ารอบ 16 ทีมสุดท้ายในฟุตบอลโลก 1994 และเข้ารอบคัดเลือกในฟุตบอลยูโร 1996 โดยก่อนหน้านี้สวิตเซอร์แลนด์ไม่เข้ารอบสุดท้ายในรายการใหญ่ตั้งแต่ในคริสต์ทศวรรษ 1960 และตั้งแต่ปี 2006 ถึง 2007 ฮอดจ์สันเป็นหัวหน้าผู้ฝึกสอนทีมชาติฟินแลนด์ ได้ทำให้ทีมติดอันดับสูงสุดในอันดับฟีฟ่า ที่อันดับ 33 และเกือบเข้าสู่รอบสุดท้ายในการแข่งขันใหญ่เป็นครั้งแรกของทีม 

ฮอดจ์สันเป็นผู้จัดการทีมให้กับสโมสรชื่อดังอย่างเช่น มัมโม, แบล็กเบิร์นโรเวอร์ส, กราสฮอพเพอร์ส, โคเปเฮเกน, อูดีเนเซ, ไวกิง

ต่อมาในพรีเมียร์ลีกฤดูกาล 2009-2010 ฮอดจ์สันเป็นผู้จัดการทีมฟูแลม สามารถทำผลงานได้ดี ทำให้ในฤดูกาลต่อมาฮอดจ์สันได้รับการแต่งตั้งจากลิเวอร์พูล ให้เป็นผู้จัดการทีม แต่ทว่าผลงานกลับออกมาไม่ดี ถึงขนาดที่แฟนบอลขับไล่ จึงย้ายไปเป็นผู้จัดการทีมเวสต์บรอมมิชอัลเบียน ซึ่งก็มีผลงานไม่ได้ดีอะไร

แต่ต่อมาในต้นเดือนพฤษภาคม ค.ศ. 2012 สมาคมฟุตบอลอังกฤษได้แต่งตั้งฮอดจ์สันเป็นหัวหน้าผู้ฝึกสอนทีมชาติอังกฤษ เพื่อที่จะรองรับการแข่งขันฟุตบอลชิงแชมป์แห่งชาติยุโรป 2012 ที่เกิดขึ้นในกลางปีเดียวกัน

แต่ผลงานของอังกฤษ ในฟุตบอลโลก 2014 ที่บราซิล ผลงานของอังกฤษในรอบแรกไม่ดีเลย โดยเป็นฝ่ายแพ้ต่ออิตาลีไป 2-1 และแพ้ต่ออุรุกวัย 2-1 ทำให้ต้องตกรอบแรก จึงมีเสียงเรียกร้องให้ปลดฮอดจ์สันออกจากตำแหน่ง แต่เจ้าตัวยืนยันที่ไม่จะลาออก

ฮอดจ์สัน ลาออกจากตำแหน่งทันที หลังจากอังกฤษแพ้ต่อไอซ์แลนด์ ที่ถูกมองว่าเป็นทีมรองกว่า ไป 1-2 ในรอบ 16 ทีมสุดท้าย หรือรอบสอง ในฟุตบอลชิงแชมป์แห่งชาติยุโรป 2016 ที่ฝรั่งเศส โดยในครั้งนี้ฮอดจ์สันถูกวิจารณ์อย่างมากในเรื่องการจัดตัวผู้เล่นลงแข่งขัน เช่น การเปลี่ยนตัวเวย์น รูนีย์ ออก แล้วให้แจ็ก วิลเชียร์ ที่ไม่ได้ลงเล่นมานาน ลงแทน, การให้แฮร์รี เคน ซึ่งเป็นกองหน้าตัวเป้าทำหน้าที่เตะมุมหรือยิงฟรีคิก ซึ่งเป็นตำแหน่งที่ไม่ถนัด หรือการให้ราฮีม สเตอร์ลิง ที่ถูกมองว่าเล่นได้ไม่ดี ลงเป็นตัวจริง

เกียรติประวัติ

ผู้จัดการทีม
แฮมสเตด
 อัลสเว็นสกัน ชนะเลิศ 2 สมัย: 1976, 1979

มัลเมอ เอฟเอฟ
อัลสเว็นสกัน ชนะเลิศ 5 สมัย: 1985, 1986, 1987, 1988, 1989
สเวนสคา คูเปน ชนะเลิศ 2 สมัย: 1985–86, 1988–89

อินเตอร์มิลาน
ยูฟ่าคัพ รองชนะเลิศ 1 สมัย: 1997

โคเปนเฮเกน
เดนิชซูเปอร์ลีกา ชนะเลิศ 1 สมัย: 2000–01
เดนิชซูเปอร์คัพ ชนะเลิศ 1 สมัย: 2001

ฟูลัม
ยูฟ่ายูโรปาลีก รองชนะเลิศ 1 สมัย: 2010

ผู้จัดการทีมดีเด่น
แอลเอมเอล แมนเจอร์ ออฟ เดอะ เยียร์ 1 สมัย: 2010

อ้างอิง

แหล่งข้อมูลอื่น

Fulham FC profile
This is Anfield Profile
Collected Articles at the Guardian

ผู้จัดการทีมฟุตบอลชาวอังกฤษ
ผู้จัดการทีมฟุตบอลในพรีเมียร์ลีก
นักฟุตบอลชาวอังกฤษ
บุคคลจากครอยดัน
กองหลังฟุตบอล
ผู้เล่นสโมสรฟุตบอลคริสตัลพาเลซ
ผู้จัดการทีมฟุตบอลทีมชาติอังกฤษ
ผู้จัดการทีมสโมสรฟุตบอลลิเวอร์พูล
ผู้จัดการทีมสโมสรฟุตบอลอินแตร์นาซีโอนาเลมีลาโน
ผู้จัดการทีมฟุตบอลทีมชาติอังกฤษ
ผู้จัดการทีมสโมสรฟุตบอลคริสตัลพาเลซ
ผู้จัดการทีมสโมสรฟุตบอลวอตฟอร์ด
ผู้จัดการทีมสโมสรฟุตบอลบริสตอลซิตี
ผู้จัดการทีมฟุตบอลทีมชาติสวิตเซอร์แลนด์
ผู้จัดการทีมสโมสรฟุตบอลแบล็กเบิร์นโรเวอส์
ผู้จัดการทีมสโมสรฟุตบอลโคเปนเฮเกน
ผู้จัดการทีมกราสฮอปเปอร์คลับซูริก
ผู้จัดการทีมอูดีเนเซกัลโช
ผู้จัดการทีมฟุตบอลทีมชาติสหรัฐอาหรับเอมิเรตส์
ผู้จัดการทีมฟุตบอลทีมชาติฟินแลนด์
ผู้จัดการทีมสโมสรฟุตบอลฟูลัม
ผู้จัดการทีมสโมสรฟุตบอลเวสต์บรอมมิชอัลเบียน